ਮੈਨਿਨਜੋਕੋਕਲ ਟੀਕਾ

ਮੈਨਿਨਜੋਕੋਕਲ ਟੀਕਾ ਅਜਿਹੇ ਕਿਸੇ ਵੀ ਟੀਕੇ ਦਾ ਹਵਾਲਾ ਦਿੰਦਾ ਹੈ ਜੋ ਨੀਸੀਰੀਆ ਮੈਨਿਨਜਿਟਾਈਡਿਸ ਦੁਆਰਾ ਫੈਲਣ ਵਾਲੇ ਲਾਗ ਤੋਂ ਬਚਾਉਣ ਲਈ ਵਰਤਿਆ ਜਾਂਦਾ ਹੈ। ਮੈਨਿਨਜੋਕੋਕਸ ਦੀਆਂ ਏ (A), ਸੀ (C), ਡਬਲਯੂ 135 (W 135), ਅਤੇ ਵਾਈ (Y) ਵਿੱਚੋਂ ਕੁਝ ਜਾਂ ਸਾਰੀਆਂ ਕਿਸਮਾਂ ਲਈ ਵੱਖੋ-ਵੱਖਰੇ ਸੰਸਕਰਨ ਉਪਲਬਧ ਹਨ। ਟੀਕੇ ਘੱਟੋ-ਘੱਟ 2 ਸਾਲਾਂ ਤੱਕ ਲੱਗਭਗ 85 ਤੋਂ 100% ਵਿਚਕਾਰ ਪ੍ਰਭਾਵਸ਼ਾਲੀ ਹਨ। ਇਸਦੇ ਨਤੀਜੇ ਵਜੋਂ ਓਹਨਾਂ ਅਬਾਦੀਆਂ ਵਿੱਚ ਮੈਨਿਨਜਾਈਟਿਸ ਅਤੇ ਸੈਪਸਿਸ ਵਿੱਚ ਕਮੀ ਆਉਂਦੀ ਹੈ ਜਿੱਥੇ ਇਹ ਵਿਆਪਕ ਤੌਰ ਉੱਤੇ ਵਰਤੇ ਜਾਂਦੇ ਹਨ। ਇਹ ਟੀਕੇ ਜਾਂ ਤਾਂ ਮਾਸਪੇਸ਼ੀ ਜਾਂ ਫਿਰ ਚਮੜੀ ਥੱਲੇ ਲਗਾਏ ਜਾਂਦੇ ਹਨ। 

ਵਿਸ਼ਵ ਸਿਹਤ ਸੰਗਠਨ ਸਿਫਾਰਿਸ਼ ਕਰਦੀ ਹੈ ਕਿ ਜਿਹਨਾਂ ਦੇਸ਼ਾਂ ਵਿੱਚ ਬਿਮਾਰੀ ਦੀ ਦਰ ਦਰਮਿਆਨੀ ਜਾਂ ਉੱਚੀ ਹੈ ਜਾਂ ਜਿੱਥੇ ਰੋਗ ਅਕਸਰ ਫੈਲ ਰਹੇ ਹਨ ਉਹਨਾਂ ਨੂੰ ਨਿਯਮਿਤ ਤੌਰ ਉੱਤੇ ਟੀਕਾਕਰਣ ਕਰਵਾਉਣਾ ਚਾਹੀਦਾ ਹੈ। ਬਿਮਾਰੀ ਦੇ ਘੱਟ ਜੋਖਮ ਵਾਲੇ ਦੇਸ਼ਾਂ ਵਿੱਚ, ਓਹ ਜਿਆਦਾ ਜੋਖਮ ਵਾਲੇ ਲੋਕਾਂ ਦਾ ਟੀਕਾਕਰਣ ਕੀਤੇ ਜਾਣ ਦੀ ਸਿਫ਼ਾਰਿਸ਼ ਕਰਦੇ ਹਨ। ਅਫਰੀਕੀ ਮੈਨਿਨਜਾਈਟਿਸ ਬੈਲਟ ਵਿੱਚ ਇੱਕ ਤੋਂ 30 ਸਾਲ ਦੀ ਉਮਰ ਦੇ ਸਾਰੇ ਲੋਕਾਂ ਨੂੰ ਮੈਨਿਨਜੋਕੋਕਲ ਏ ਕੰਜੂਗੇਟ ਟੀਕੇ ਨਾਲ ਟੀਕਾਕਰਣ ਦੀਆ ਕੋਸ਼ਿਸ਼ਾਂ ਜਾਰੀ ਹਨ। ਕੈਨੇਡਾ ਅਤੇ ਸੰਯੁਕਤ ਰਾਮ ਅਮਰੀਕਾ ਵਿੱਚ ਕਿਸ਼ੋਰ ਅਤੇ ਉੱਚੇ ਜੋਖਮ ਵਾਲੇ ਲੋਕਾਂ ਨੂੰ ਚਾਰਾਂ ਕਿਸਮਾਂ ਵਿਰੁੱਧ ਪ੍ਰਭਾਵਸ਼ਾਲੀ ਟੀਕਾਕਰਣ ਨਿਯਮਿਤ ਤੌਰ ਉੱਤੇ ਕੀਤੀ ਜਾਂਦੀ ਹੈ। ਇਹ ਮੱਕਾ ਤੇ ਹੱਜ ਦੀ ਯਾਤਰਾ ਕਰਨ ਵਾਲੇ ਲੋਕਾਂ ਲਈ ਵੀ ਜਰੂਰੀ ਹੈ। 

ਆਮ ਤੌਰ ਉੱਤੇ ਸੁਰੱਖਿਆ ਚੰਗੀ ਹੈ। ਟੀਕੇ ਵਾਲੀ ਜਗ੍ਹਾ ਉੱਤੇ ਕੁਝ ਲੋਕਾਂ ਨੂੰ ਦਰਦ ਤੇ ਲਾਲੀ ਹੋ ਜਾਂਦੀ ਹੈ। ਗਰਭਅਵਸਥਾ ਵਿੱਚ ਇਸਦੀ ਵਰਤੋਂ ਸੁਰੱਖਿਅਤ ਲੱਗਦੀ ਹੈ। ਗੰਭੀਰ ਐਲਰਜੀ ਵਾਲੇ ਪ੍ਰਤੀਕਰਮ ਦੱਸ ਲੱਖ (ਇੱਕ ਮਿਲੀਅਨ) ਖੁਰਾਕਾਂ ਵਿੱਚ ਇਕ ਤੋਂ ਘੱਟ ਵਾਰ ਵਾਪਰਦੀ ਹੈ। 

ਪਹਿਲਾਂ ਮੈਨਿਨਜੋਕੋਕਲ ਟੀਕਾ 1970 ਦੇ ਦਹਾਕੇ ਵਿੱਚ ਉਪਲਬਧ ਹੋਇਆ। ਇਹ ਵਿਸ਼ਵ ਸਿਹਤ ਸੰਗਠਨ ਦੀ ਜਰੂਰੀ ਦਵਾਈਆਂ ਦੀ ਸੂਚੀ ਵਿੱਚ ਸ਼ਾਮਿਲ ਹੈ, ਜੋ ਮੁਢਲੀ ਸਿਹਤ ਪ੍ਰਣਾਲੀ ਵਿੱਚ ਲੋੜਵੰਦ ਵਧੇਰੇ ਮਹੱਤਵਪੂਰਨ ਦਵਾਈਆਂ ਦੀ ਸੂਚੀ ਹੈ। 2014 ਵਿੱਚ ਇਸਦੀ ਥੋਕ ਪ੍ਰਤੀ ਖੁਰਾਕ ਕੀਮਤ 3.23 ਅਤੇ 10.77 ਅਮਰੀਕੀ ਡਾਲਰ ਦੇ ਵਿਚਕਾਰ ਸੀ। ਸੰਯੂਕਤ ਰਾਜ ਅਮਰੀਕਾ ਵਿੱਚ ਇਸਦੇ ਕੋਰਸ ਲਈ 100 ਤੋਂ 200 ਅਮਰੀਕੀ ਡਾਲਰ ਦਾ ਖਰਚਾ ਆਉਂਦਾ ਹੈ।